CELEX: 32007R0500
Language: sk
Date: 2007-05-07 00:00:00
Title: Nariadenie Komisie (ES) č. 500/2007 zo 7. mája 2007 , ktorým sa mení a dopĺňa nariadenie (ES) č. 1463/2004, pokiaľ ide o zavedenie maximálneho limitu rezíduí pre kŕmnu doplnkovú látku Sacox 120 microGranulate patriacu do skupiny kokcidiostatiká a iné liečivé látky (Text s významom pre EHP)

8.5.2007   
            
            
               SK
            
            
               Úradný vestník Európskej únie
            
            
               L 118/3
            
         
      NARIADENIE KOMISIE (ES) č. 500/2007
   zo 7. mája 2007,
   ktorým sa mení a dopĺňa nariadenie (ES) č. 1463/2004, pokiaľ ide o zavedenie maximálneho limitu rezíduí pre kŕmnu doplnkovú látku Sacox 120 microGranulate patriacu do skupiny kokcidiostatiká a iné liečivé látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Za určitých podmienok v súlade so smernicou Rady 70/524/EHS (2) sa povolilo používanie doplnkovej látky salinomycín sodný (Sacox 120 microGranulate). V nariadení Komisie (ES) č. 1463/2004 (3) sa povolilo používanie tejto doplnkovej látky na výkrm kurčiat na desať rokov s tým, že je povolenie viazané na osobu zodpovednú za uvádzanie uvedenej doplnkovej látky do obehu. Táto doplnková látka bola oznámená ako existujúci produkt na základe článku 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, zaradila sa táto doplnková látka do registra kŕmnych doplnkových látok Spoločenstva.
            
         
               (2)
            
            
               V nariadení (ES) č. 1831/2003 sa ustanovuje možnosť úpravy povolení doplnkovej látky v nadväznosti na žiadosť držiteľa povolenia a stanovisko Európskeho úradu pre bezpečnosť potravín (ďalej len „úrad“). Držiteľ povolenia doplnkovej látky salinomycín sodný (Sacox 120 microGranulate) predložil žiadosť, v ktorej sa navrhujú zmeny podmienok povolenia zavedením maximálneho limitu reziduí (MLR) na základe hodnotenia uskutočneného úradom.
            
         
               (3)
            
            
               Vo svojom stanovisku prijatom 30. júna 2004 (4) úrad navrhol stanoviť pre príslušnú účinnú látku MLR na 5 μg/kg. Môže byť potrebné preskúmať uvedený MLR na základe výsledkov budúceho hodnotenia uvedenej účinnej látky Európskou agentúrou pre hodnotenie liečiv.
            
         
               (4)
            
            
               Nariadenie (ES) č. 1463/2004 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1463/2004 sa nahrádza textom prílohy k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (3)  Ú. v. EÚ L 270, 18.8.2004, s. 5. Nariadenie zmenené a doplnené nariadením (ES) č. 249/2006 (Ú. v. EÚ L 42, 14.2.2006, s. 22).
   
      (4)  Opinion of the Scientific Panel on Additives and Products or Substances used in Animal Feed on a request from the Commission on the re-evaluation of coccidiostat Sacox® 120microGranulate in accordance with article 9G of Council Directive 70/524/EEC. Adopted on 30 June 2004The EFSA Journal (2004) 76, p. 1-49.
   
      PRÍLOHA
      
                  Registračné číslo doplnkovej látky
               
               
                  Meno a registračné číslo osoby, ktorá zodpovedá za uvádzanie doplnkovej látky do obehu
               
               
                  Doplnková látka
                  (obchodný názov)
               
               
                  Zloženie, chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
               
                  Maximálne limity rezíduí (MLR) v príslušných potravinách živočíšneho pôvodu
               
            
                  mg účinnej látky/kg kompletného krmiva
               
            
                  Kokcidiostatiká a iné liečivé látky
               
            
                  E 766
               
               
                  Huvepharma NV Belgicko
               
               
                  Salinomycín sodný 120 g/kg
                  (Sacox 120 microGranulate)
               
               
                  
                               
                           
                           
                              Zloženie doplnkovej látky:
                              Salinomycín sodný ≥ 120 g/kg
                              Oxid kremičitý 10–100 g/kg
                              Uhličitan vápenatý 350–700 g/kg
                           
                        
                               
                           
                           
                              Účinná látka:
                              Salinomycín sodný
                              C42H69O11Na
                              Číslo CAS: 55 721-31-8
                              Sodná soľ polyéteru monokarboxylovej kyseliny, ktorá vzniká fermentáciou Streptomyces albus (DSM 12217)
                           
                        
                               
                           
                           
                              Príbuzné nečistoty:
                              < 42 mg elaiofylínu/kg salinomycínu sodného
                              < 40 g 17-epi-20 dezoxysalinomycínu/kg salinomycínu sodného
                           
                        
               
                  Kurčatá vo výkrme
               
               
                  —
               
               
                  60
               
               
                  70
               
               
                  Zákaz použitia najmenej jeden deň pred porážkou.
                  V návode na použitie je potrebné uviesť:
                  
                               
                           
                           
                              „Nebezpečné pre koňovité zvieratá a morky“;
                           
                        
                               
                           
                           
                              „Toto krmivo obsahuje ionofór:
                              súbežné používanie s niektorými liečivými látkami (napr. tiamulínom) sa môže kontraindikovať“.
                           
                        
               
                  21.8.2014
               
               
                  5 μg salinomycínu/kg pre všetky čerstvé tkanivá